ಕೊರೊನಾ ಲೆಟರ್ ಮೂಲಕ ರಾಜಕಾರಣಿಗಳ ಟಾರ್ಗೆಟ್ ಇಂಟರ್ಪೋಲ್ ಎಚ್ಚರಿಕೆ ಬೆಂಗಳೂರು: ರಾಜಕಾರಣಿಗಳಿಗೆ ಕೊರೊನಾ ಸೋಂಕು ತಗುಲಿಸುವ ಉದ್ದೇಶದಿಂದ ಹುನ್ನಾರವೊಂದು ನಡೆಯುತ್ತಿದೆ ಅಂತಾ ಇಂಟರ್ಪೋಲ್ ಎಚ್ಚರಿಕೆಯನ್ನ ನೀಡಿದೆ. ರಾಜಕಾರಣಿಗಳನ್ನ ಟಾರ್ಗೆಟ್ ಮಾಡಲು ವಿಭಿನ್ನ ಸಂಚು ರೂಪಿಸಲಾಗುತ್ತಿದೆ. ಲೆಟರ್ ಮೂಲಕ ಕೊರೊನಾ ಸೋಂಕು ಹರಡಲು ಹುನ್ನಾರ ಮಾಡಿ, ವೈರಸ್ ಇರೋ ಲೆಟರ್ ಕಳುಹಿಸಿ ರಾಜಕಾರಣಿಗಳ ಟಾರ್ಗೆಟ್ ಮಾಡಲಾಗುತ್ತಿದೆ ಇಂಟರ್ಪೋಲ್ ಭಯಾನಕ ಮಾಹಿತಿಯನ್ನ ನೀಡಿದೆ. ಅಲ್ಲದೇ ಭಾರತ ಸೇರಿದಂತೆ 194 ರಾಷ್ಟ್ರಗಳಿಗೆ ಜಾಗತಿಕ ಪೊಲೀಸ್ ಸಂಸ್ಥೆ ಎಚ್ಚರಿಕೆಯನ್ನ ನೀಡಿದೆ. ಕೊರೊನಾ ಲೆಟರ್ ಸೋಂಕಿನಿಂದ ಕೂಡಿದ ಪತ್ರ ರಾಜಕಾರಣಿಗಳಿಗೆ ರವಾನೆ ಮಾಡಲಾಗುತ್ತದೆ. ಈ ಪತ್ರದ ಮೂಲಕ ವೈರಸ್ ಹರಡುವ ಸಾಧ್ಯತೆ ಇದೆ. ಲೆಟರ್ ಬಾಂಬ್ ಮಾದರಿಯಲ್ಲೇ ಕೊರೊನಾ ವೈರಸ್ ಲೆಟರ್ ಬರಬಹುದು ಎಚ್ಚರ ಎಂದಿದೆ. ಎಚ್ಚರಿಕೆಗೆ ಕಾರಣವೇನು? ಕೊರೊನಾ ಹರಡಲು ಉದ್ದೇಶ ಪೂರ್ವಕ ಯತ್ನದ ನಿದರ್ಶನವಿದೆ. ಸಾರ್ವಜನಿಕ ಸ್ಥಳಗಳಲ್ಲಿ ಉಗುಳಿ ಸೋಂಕು ಹರಡಲಾಗಿದೆ. ಈಗಾಗಲೇ ವೈದ್ಯರನ್ನೇ ಬೆದರಿಸಲು ಕೃತ್ಯಗಳು ನಡೆದಿವೆ. ಸಿಬ್ಬಂದಿ ಮೇಲೆಯೂ ಉಗುಳಿ, ಕೆಮ್ಮಿದ ಪ್ರಕರಣಗಳು ನಡೆದಿವೆ. ಗಣ್ಯರ ಬಳಿ ಹೋಗಿ ಸೋಂಕು ಹರಡುವ ಪ್ರಯತ್ನ ನಡೆಯುತ್ತಿದೆ. ಆನ್ಲೈನ್ನಲ್ಲೂ ಸೋಂಕಿತರ ದೇಹದ ದ್ರವ ಮಾರಾಟ ನಡೀತಿದೆ ಅನ್ನೋ ಆರೋಪಗಳಿವೆ.